রয়্যাল রাম্বল (২০১২)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত পঞ্চবিংশ অনুষ্ঠান ছিল। এই অনুষ্ঠানটি ২০১২ সালের ২৯শে জানুয়ারি তারিখে মার্কিন যুক্তরাষ্ট্রের মিসৌরির সেন্ট লুইসের স্কটট্রেড সেন্টারে অনুষ্ঠিত হয়েছে। ২০১০ সালের পর এটি স্কটট্রেড সেন্টারে ডাব্লিউডাব্লিউই-এর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে শেইমাস রয়্যাল রাম্বল ম্যাচে সর্বশেষ ক্রিস জেরিকোকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, সিএম পাংক ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ডলফ জিগলারকে এবং ওয়ার্ল্ড হেভিওয়েট চ্যাম্পিয়নশিপ ম্যাচে ড্যানিয়েল ব্রায়ান বিগ শো ও মার্ক হেনরিকে পরাজিত করেছে।